Document ID: 31994R3315

Ir-Regolament tal-Kunsill (KE) Nru 3315/94
tat-22 ta' Diċembru 1994
li jemenda r-Regolament (KEE) Nru 3118/93 li jistabbilixxi l-kundizzjonijiet li permezz tagħhom burdnara mhux residenti jistgħu joperaw servizzi tat-trasport bit-triq fi ħdan Stat Membru
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra l-Att ta' Adeżjoni ta' l-1994, u b'mod partikolari l-Artikolu 169 tiegħu,
Wara li kkunsidra l-proposta mill-Kummissjoni,
Billi permezz ta' l-Adeżjoni ta' l-Awstrija, tal-Finlandja u ta' l-Isvezja, ir-Regolament (KEE) Nru 3118/93 [1] tal-25 ta' Ottubru 1993 għandu jkun emendat sabiex ikun allokat in-numru xieraq ta' awtorizzazzjonijiet ta' kabotaġġ tal-Komunità lejn l-Awstrija, l-Finlandja u l-Isvezja;
Billi bis-saħħa ta' l-Artikolu 13 tal-Protokoll Nru 9 dwar it-trasport tat-triq, tal-ferrrovija u trasport ikkombinat fl-Awstrija kif anness ma' l-Att ta' Adeżjoni ta' l-1994, ir-Regolament (KEE) Nru 3118/93 għandu japplika biss mill-1 ta' Jannar 1997 lejn il-: (a) burndara b'awtorizzazzjoni tal-Komunità maħruġa mill-awtoritajiet kompetenti fl-Awstrija għall-ħidma tas-servizzi nazzjonali tat-trasport bit-triq fi Stati Membri oħrajn, u (b) burdnara b'awtorizzazzjoni tal-Komunità maħruġa mill-awtoritajiet kompetenti fi Stat Membru ieħor għall-ħidma tas-servizzi nazzjonali tat-trasport bit-triq fl-Awstrija;
Billi t-tkabbir tal-Komunità se jirriżulta f'żieda fis-suq tat-trasport bit-triq; billi numru addizzjonali ta' l-awtorizzazzjonijiet tal-kabotaġġ tal-Komunità għandhom għalhekk ikunu stabbiliti għat-tnax-il Stat Membru preżenti;
Billi, minħabba fl-adeżjoni, numru ta' aġġustamenti tekniċi għandhom isiru ukoll ghar-Regolament (KEE) Nru 3118/93;
Billi huwa meħtieġ li jitkomplew, temporanjament, arranġamenti mfasslin fl-istruttura tal-Ftehim dwar iż-Żona Ekonomika Ewropea (ŻEE), sabiex l-awtorizzazzjonijiet tal-kabotaġġ għall-bidu ta' l-1995 jistgħu jkunu ttimbrati fil-waqt xieraq;
Billi bis-saħħa ta' l-Artikolu 2(3) tat-Trattat ta' Adeżjoni ta' l-1994, l-istituzzjonijiet tal-Komunitajiet jistgħu jadottaw, qabel l-adeżjoni, il-miżuri bis-saħħa ta' l-Artikolu 169 ta' l-Att ta' l-1994, tali miżuri li jidħlu fis-seħħ soġġetti għal, u fid-data tad-dħul fis-seħħ ta' l-imsemmi Trattat,
ADOTTA DAN IR-REGOLAMENT:
L-Artikolu 1
Ir-Regolament (KEE) Nru 3118/83 qiegħed jiġi emendat kif ġej:
1. Fl-Artikolu 2(1), it-tielet subparagrafu għandu jkun mibdul b'dan li ġej:
Sena | Numru ta' awtorizzazzjonijiet |
1994 | 30000 |
1995 | 46296 |
1996 | 60191 |
1997 | 83206 |
1 ta' Jannar sat-30 ta' Ġunju 1998 | 54091." |
2. It-tabella fl-Artikolu 2(3) għandha tkun mibdula b'dan li ġej:
| "1995 | 1996 | 1997 | 1 ta' Jannar sat-30 ta' Ġunju 1998 |
il-Belġju | 3647 | 4742 | 6223 | 4045 |
id-Danimarka | 3538 | 4600 | 6037 | 3925 |
il-Ġermanja | 5980 | 7774 | 10203 | 6632 |
il-Greċja | 1612 | 2096 | 2751 | 1789 |
Spanja | 3781 | 4916 | 6452 | 4194 |
Franza | 4944 | 6428 | 8436 | 5484 |
l-Irlanda | 1645 | 2139 | 2808 | 1826 |
l-Italja | 4950 | 6435 | 8445 | 5490 |
il-Lussemburgu | 1699 | 2209 | 2899 | 1885 |
l-Olanda | 5150 | 6695 | 8786 | 5711 |
l-Awstrija | 0 | 0 | 4208 | 2736 |
il-Portugall | 2145 | 2789 | 3661 | 2380 |
il-Finlandja | 1774 | 2307 | 3029 | 1969 |
l-Iżvezja | 2328 | 3027 | 3973 | 2583 |
ir-Renju Unit | 3103 | 4034 | 5295 | 3442" |
3. It-testi 'l fuq nett tal-paġni (a) u (b) ta' l-Annessi I u II għandhom ikunu mibdula bis-segwenti:
"(Test li għandu jkun miktub fil-lingwa(lingwi) uffiċjali jew waħda mil-lingwi uffiċjali ta' l-Istat Membru li joħroġ l-awtorizzazzjoni)"
Il-paġni (ċ), (d), (e) u (f) għandhom sussegwentement ikunu mħassrin.
4. Iċ-ċentru tal-paġna (a) ta' l-Annessi I u II għandu jkun mibdul b'dan li ġej:
+++++ TIFF +++++
5. In-nota tal-qiegħ 1 f'tarf il-paġna (a) ta' l-Annessi I, II u III għandha tkun mibdula b'dan li ġej:
"(1) Sinjali li jiddistingwu tal-pajjiż:
Il-Belġju (B), id-Danimarka (DK), il-Ġermanja (D), il-Greċja (GR), Spanja (E), Franza (F), l-Irlanda (IRL), l-Italja (I), il-Lussemburgu (L), l-Olanda (NL), l-Awstrija (A), il-Portugall (P), il-Finlandja (FIN), l-Iżvezja (S), ir-Renju Unit (GB) (sa mill-1 ta' Jannar 1996: UK)."
6. It-test 'il fuq nett tal-paġni (a) u (b) ta' l-Anness III għandu jiġi mibdul bis-segwenti:
"(Test li għandu jkun miktub fil-lingwa(lingwi) uffiċjali jew waħda mil-lingwi uffiċjali ta' l-Istat Membru li joħroġ il-ktieb)".
7. L-intestatura
"Il-Kolonna 6"
fuq il-paġna (ċ) ta' l-Anness III għandha tkun mibdula b'dan li ġej:
- il-Belġju: | B |
- id-Danimarka: | DK |
- il-Ġermanja: | D |
- il-Greċja: | GR |
- Spanja: | E |
- Franza: | F |
- l-Irlanda: | IRL |
- l-Italja: | I |
- il-Lussemburgu: | L |
- l-Olanda: | NL |
- il-Portugall: | P |
- il-Finlandja: | FIN |
- l-Iżvezja: | S |
- ir-Renju Unit: | GB (mill-1 ta' Jannar 1996: UK) |
u mill-1 ta' Jannar 1997:
- l-Awstrija: | A." |
8. L-Anness IV għandu jkun mibdul bl-Anness ta' dan ir-Regolament.
L-Artikolu 2
1. Sat-30 ta' Ġunju 1995, l-awtorizzazzjonijiet ta' kabotaġġ li għandhom jintużaw mill-burdnara stabbiliti fl-Istati Membri preżenti għandhom jikkorrispondu għall-mudelli fl-Annesi I u II tar-Regolament (KEE) Nru 3118/93. Sa l-istess data, l-awtorizzazzjonijiet ta' kabotaġġ li għandhom jintużaw mill-burdnara fil-Finlandja u fl-Isvezja għandhom jikkorrispondu mal-mudelli fl-Anness I u II fl-Appendiċi 2 ta' l-Anness XIII tal-Ftehim taż-ŻEE, kif emendat bid-Deċiżjoni 7/94 tal-Kumitat Konġunt taż-ŻEE [2].
2. L-Istati Membri preżenti jistgħu jawtorizzaw l-użu ta' kotba għall-formoli ta' reġistrazzjoni specifikati fl-Anness III tar-Regolament (KEE) Nru 3118/93 sal-31 ta' Diċembru 1995 l-aktar tard; l-Istati Membri l-oħrajn għandhom jaċċettaw dawn il-formoli ta' reġistrazzjoni fit-territorju tagħhom sal-31 ta' Diċembru 1995. Sa din id-data, l-Finlandja u l-Isvezja jistgħu jawtorizzaw l-użu ta' formoli ta' reġistrazzjoni speċifikati fl-Anness III ta' l-Appendiċi 2 ta' l-Anness XIII tal-Ftehim taż-ŻEE, kif emendat mid-Deċiżjoni 7/94 tal-Kumitat Konġunt taż-ŻEE.
L-Artikolu 3
Dan ir-Regolament għandu jidħol fis-seħħ fid-data ta' dħul fis-seħħ tat-Trattat ta' Adeżjoni ta' l-1994.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta' Diċembru 1994.

Labels: 8
15